

**H O T Ă R Â R E**

**privind exercitarea calității de autoritate publică tutelară la societățile Univers T S.A și Centrul Agro Transilvania S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 191 din 19.10.2023 privind exercitarea calității de autoritate publică tutelarăla societățile Univers T S.A. și Centrul Agro Transilvania S.A., propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 40985/16.10.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 40987/16.10.2023 şi de Avizul cu nr. 40985 din /16.10.2023 adoptat de Comisia de specialitate nr. 4, în conformitate cu prevederile art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Raportul de propuneri de nominalizare al Comisiei de selecție a administratorilor de la unele întreprinderi publice aflate sub autoritatea Consiliului Județean Cluj nr. 40.303/11.10.2023;

Luând în considerare prevederileart. 123 – 140 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2009 - 2042 din Legea privind Codul civil nr. 287/2009, republicată, cu modificările şi completările ulterioare;
* art. 137^1 alin. (1) din Legea privind societăţile nr. 31/1990, republicată, cu modificările şi completările ulterioare;
* art. IX alin. (1) din Legeapentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice nr. 187/2023;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice cu modificările și completările ulterioare;
* art. 4 – 5 din Hotărârea Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice;
* Hotărârii Consiliului Județean Cluj nr. 81/2021 privind unele măsuri referitoare la procedura de selecție a administratorilor întreprinderilor publice aflate sub autoritatea Consiliului Județean Cluj;
* Hotărârii Consiliului Județean Cluj nr. 217/2021 privind declanșarea procedurii de selecție a membrilor consiliului de administrație de la unele întreprinderi publice aflate sub autoritatea Consiliului Județean Cluj;
* Hotărârii Consiliului Județean Cluj nr. 247/2021 privind aprobarea unor documente necesare în cadrul procedurii de selecție a administratorilor de la unele întreprinderi publice aflate sub autoritatea Consiliului Județean Cluj;
* Hotărârii Consiliului Județean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj;
* Hotărârii Consiliului Județean Cluj nr. 189/2022 privind aprobarea indicatorilor de performanță financiari și nefinanciari pentru administratorii societății Univers T S.A.;
* Hotărârii Consiliului Județean Cluj nr. 236/2022 privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A. și TETAROM S.A., în vederea exercitării drepturilor de acţionar;
* Hotărârii Consiliului Județean Cluj nr. 119/2023 privind acordarea unui mandat special reprezentantului județului Cluj în Adunarea Generală a Acționarilor la Centrul Agro Transilvania Cluj SA, în vederea exercitării dreptului de acționar.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1****. (1)** Se numește, în calitate de administrator neexecutiv în Consiliul de administrație al societătii Univers T S.A., doamna Feșnic Claudia Silvia, de la data semnării contractului până la data de 31.03.2026.

**(2)** Persoana prevăzută la alin. (1) încheie cu Consiliul Județean Cluj contract de mandat, conform modelului-cadru aprobat prin art. 5 alin. (3) din Hotărârea Consiliului Județean Cluj nr. 55/2022.

**(3)** Îndemnizația fixă lunară pentru remunerația de membru în Consiliul de administrație al societății Univers T S.A. se stabilește în cuantumul aprobat prin art. 5 alin. (4) din Hotărârea Consiliului Județean Cluj nr. 55/2022.

**(4)** Componenta variabilă și parametrii de plată ai componentei variabile a remunerației se stabilesc conform reglementării aprobate prin art. 2 din Hotărârea Consiliului Județean Cluj nr. 189/2022.

**(5)** Indicatorii de performanță financiari și nefinanciari, precum și ponderile indicatorilor cheie de performanță, pentru administratorul neexecutiv menționat la alin. (1), se stabilesc conform reglementării aprobate prin art. 1 din Hotărârea Consiliului Județean Cluj nr. 189/2022 șiconstituie anexă la contractul de mandat.

**(6)** Se mandatează domnul Marius Mînzat- vicepreședinte al Consiliului Județean Cluj- să semneze, în numele și pentru Consiliul Județean Cluj, contractul de mandat și actele adiționale la acesta.

**Art. 2.** Se acordă mandat special domnului Lörinczi Zoltán László, în calitate de reprezentant al Județului Cluj în Adunarea Generală a Acționarilor la Centrul Agro Transilvania Cluj S.A., pentru:

**a)** propunerea şi desemnarea în calitate de administrator neexecutiv în Consiliului de administrație al societății Centrul Agro Transilvania Cluj S.A. a domnului Vârva Gabriel, de la data semnării contractului până la data de 02.05.2026;

**b)** semnarea contractului de mandat conform modelului-cadru aprobat de adunarea generală a acționarilor, în temeiul art. 4 lit. (c) din Hotărârea Consiliului Județean Cluj nr. 55/2022, care se încheie cu administratorul neexecutiv menționat la alin. (1);

**c)** propunerea şi aprobarea remuneraţiei membrului în Consiliului de administraţie al societății Centrul Agro Transilvania Cluj S.A. constând într-o indemnizaţie lunară fixă în cuantumul aprobat de adunarea generală a acționarilor, în temeiul art. 4 lit. a) din Hotărârea Consiliului Județean Cluj nr. 55/2022;

**d)** propunerea și aprobarea componentei variabile și parametrilor de plată ai componentei variabile a remunerației conform reglementării aprobate prin art. 1 lit. b) din Hotărârea Consiliului Județean Cluj nr. 236/2022;

**e)** propunerea şi aprobarea indicatorilor de performanţă financiari şi nefinanciari precum și a ponderilor indicatorilor cheie de performanță pentru administratorul neexecutiv menționat la lit. a), în limitele aprobate prin art. 1 lit. (c) din Hotărârea Consiliului Județean Cluj nr. 236/2022.

**Art. 3.** Reprezentantul Judeţului Cluj în Adunarea Generală a Acţionarilor a societății Centrul Agro Transilvania Cluj S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi procesul verbal al şedinţei.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget Resurse Umane, precum și reprezentantul Judeţului Cluj în Adunarea Generală a Acționarilor la societatea Centrul Agro Transilvania S.A.; societatea Univers T S.A. și societatea Centrul Agro Transilvania S.A.

**Art. 5.** Prezenta hotărâre se comunică Direcţiei Generale Buget-Finanțe, Resurse Umane; societății Univers T S.A.; societății Centrul Agro Transilvania Cluj S.A.; persoanelor desemnate la art. 1 și art. 2, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 198 din 31 octombrie 2023**

*Prezenta hotărâre a fost adoptată cu 29 de voturi “pentru”, iar cinci membri ai Consiliului județean nu au votat, fiind astfel respectate prevederile legale privind majoritatea de voturi necesară.*